પણ એનાં સાસુ ને નણંદને એ ખટકતું હતું ! દીકરો સાવ વહુઘેલો બની જાય, એ એમને ગમતું નહોતું. કારણ સોહમ વિજયાના પ્રેમમાં સંપૂર્ણ વશીભૂત થઈ ગયો હોય, એ રીતે વર્તતો હતો. એને બીજું કંઈ સૂઝતું જ નહોતું. વિજયા થોડી વાર એનાથી અળગી રહે કે એને અકળામણ થાય ! અલબત્ત, વિજયાનું વ્યક્તિત્વ પણ વશીકરણ કરે એવું જ હતું ને ? જોકે પતિ એના મોહમાં સાવ પ્રેમાંધ બની જાય, એવું તો એ પણ નહોતી ઈચ્છતી. પ્રમાણભાન જાળવવાનું એનું વલણ તો હતું જ.